**Előterjesztés a polgármester 2022. évi szabadságtervének jóváhagyásáról Képviselő-testület 2022.02.16-i ülésére**

A közszolgálati tisztviselőkről szóló 2011. évi CXCIX. törvény 225/C. § (1) bekezdése értelmében a főállású polgármester évi huszonöt munkanap alapszabadságra és tizennégy munkanap pótszabadságra jogosult. A fenti törvény 225/C. § (2) bekezdése alapján a polgármester előterjesztésére a Képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja.

A fenti törvényi kötelezettségnek eleget téve, a polgármester 2022. évre vonatkozó szabadság ütemtervét az alábbiak szerint terjesztem a Tisztelt Képviselő-testület elé:

*A szabadságolási nyilvántartás alapján megállapításra került, hogy a 2021. évről áthozott szabadságom 15 nap. A 2022. évben az összes igénybe vehető szabadság 54 nap, melyeket az alábbiak szerint kívánok igénybe venni:*

|  |  |
| --- | --- |
| **január** | 9 |
| **február** | 5 |
| **március** | 5 |
| **április** | 4 |
| **május** | 4 |
| **június** | 4 |
| **július** | 10 |
| **augusztus** | 3 |
| **szeptember** | - |
| **október** | 3 |
| **november** | - |
| **december** | 7 |

A Kttv. 225/J. § (1) bekezdése értelmében : ,,A képviselőtestület a polgármester foglalkoztatási jogviszonyával, fegyelmi és kártérítési felelősségének megállapításával kapcsolatos hatáskörét nem ruházhatja át." Erre tekintettel szükséges fenti tárgykörben a Képviselő-testületnek dönteni.

Kérem a tisztelt Képviselő-testületet, hogy szíveskedjen jóváhagyni a 2022. évi szabadságolási tervem.

Kecskéd, 2022.02.11.

Grúber Zoltán s.k.

polgármester